als_Latn dik_Latn sag_Latn
Arben Duka: Lamtumirë..
Nga Wikibooks
- Lamtumirë..
- (Lirikë dashurie)
- S'kam dashur kurrë të të lëndoj,
- se të kam dashur sa s'ka më,
- po ti më ikën-më largohesh,
- ndaj dhe unë ika-po të lë.
- S'besoj se do lëndohesh shumë,
- ti ende s'di ç'është dashuria,
- ndaj s'munde ta kuptoje dot,
- prushin e ndjenjave të mia.
- Veç bukurisë së pakursyer,
- natyra gjë s'të ka dhuruar,
- ishe një gonxhe që nuk çele,
- u vyshke që pa lulëzuar.
- Dhe pse e kam kaq të vështirë,
- po të përzë nga zemra ime,
- më mirë ndriço si yll i largët,
- dhe më dil veç në ëndërrime.
- Pas meje do të vijnë të tjerë,
- dhe do të puthin puthjen time,
- e ti ashtu si dhe me mua,
- do shkrihesh nëpër përqafime.
- E do t'u thuash-hipokrite:
- "O sa të dua-s'e them dot!",
- edhe njëlloj si dhe me mua,
- fare më kot do derdhësh lot.
- Në sa krevate do të shtrihesh,
- dhe do të hiqesh virgjëreshë,
- kur i mendoj këto të gjitha,
- më vjen të qaj edhe të qesh.
- Unë gjer tani isha i nxehur,
- nuk e mohoj që prapë të dua,
- sikur të puthesh me gjithë botën,
- askush s'i ndez buzët e tua.
- Unë vetë isha i lënduar,
- e ndofta të lëndova shumë,
- kush vallë di të përkëdhelë,
- ashtu siç përkëdhelja unë?!
- Megjithatë po të uroj,
- u bëfsh prapë yll e lëshofsh nure,
- më pas besoj se dhe për mua,
- do çelë me gaz një tjetër lule.
- Mbi ndjenjën tonë ra dëborë,
- gjithçka më tutje është e kotë,
- pra lamtumirë-veç lamtumirë,
- se mirupafshim s'të them dot!..
- Nga Arben Duka
- Burimi: Gazeta "Shqiptarja.com"
hau_Latn war_Latn als_Latn min_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn war_Latn als_Latn